b'\n_START_ARTICLE_\nKorsteeni\n_START_PARAGRAPH_\nKorsteeni on Suomen H\xc3\xb6yrypursiseura ry:n vuosijulkaisu. Lehti oli alun perin mustavalkoinen, mutta vuosien mittaan se on saanut v\xc3\xa4rilliset kannet ja v\xc3\xa4risivuja. Lehti toimitetaan kaikille Suomen H\xc3\xb6yrypursiseura ry:n j\xc3\xa4senille ja lehden tilaajille. T\xc3\xa4m\xc3\xa4n lis\xc3\xa4ksi lehte\xc3\xa4 voi ostaa Suomen H\xc3\xb6yrypursiseuran verkkokaupasta, suurista kirjakaupoista sek\xc3\xa4 antikvariaateista, esimerkiksi Antikvariaatti Helmest\xc3\xa4 Lappeenrannasta. Lehden p\xc3\xa4\xc3\xa4toimittaja on mets\xc3\xa4nhoitaja Esko Pakkanen._NEWLINE_Lehti sis\xc3\xa4lt\xc3\xa4\xc3\xa4 h\xc3\xb6yrylaivoihin liittyvi\xc3\xa4 uutisia, historiallisia artikkeleita, sanomalehtikatsauksia vanhoihin h\xc3\xb6yrylaiva-aiheisiin uutisiin, henkil\xc3\xb6kuvia, h\xc3\xb6yrylaivakirjallisuuden esittelyj\xc3\xa4 sek\xc3\xa4 tietenkin Suomen H\xc3\xb6yrypursiseuran toimintaa kuluneen vuoden aikana._NEWLINE_Vuonna 2005 ilmestyi 20. numero, jonka painos oli 1\xc2\xa0550 kappaletta. T\xc3\xa4ss\xc3\xa4 numerossa uutisoitiin muun muassa paljon huomiota her\xc3\xa4tt\xc3\xa4nyt h\xc3\xb6yrylaiva Heikki Peurasen uppoaminen ja laivan hyvin nopea kunnostaminen huippukuntoon t\xc3\xa4m\xc3\xa4n j\xc3\xa4lkeen._NEWLINE_Vuoden 2008 numero juhlisti 40 vuotta t\xc3\xa4ytt\xc3\xa4nytt\xc3\xa4 Suomen H\xc3\xb6yrypursiseuraa ja vajaa puolet lehden sis\xc3\xa4ll\xc3\xb6st\xc3\xa4 kertoi H\xc3\xb6yrypursiseuran vaiheista n\xc3\xa4iden vuosien varrelta.'